Selle maailmavaate aluseks on inimese vastavus maailmale, mikrokosmose vastavus makrokosmosele, see, mida de Groot kutsunud "universismiks". Oluliselt on see sama "astraalne" või "astroloogiline" maailmavaade, mis valitses kuni Kopernikuni Euroopaski, kuhu ta oli tulnud Kaldeast ja Babülonist. Sarnadused olevat nii suured, et Hiinas ei võinud see  iseseisvalt tekkida. Ka ulatavat sarnadused minevikku, kus sinoloogid veel eitavad Hiina kokkupuudet Indiaga. Järelikult pidi see maailmavaade Hiinasse tulnud olema enneajaloolisel ajal loodest ja sealt sissetungijate võit tegi selle valitsevaks kogu Hiinas.